**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 0100-26/2019/267

Datum: 17. 5. 2019

**Zadeva: Regres za letni dopust za leto 2019 - obvestilo**

Spoštovani,

obveščamo vas, da je bil včeraj v Uradnem listu Republike Slovenije objavljen Aneks h Kolektivni pogodbi za negospodarske dejavnosti v Republiki Sloveniji (Uradni list RS, št. 31/19, v nadaljevanju Aneks h KPND), ki je začel veljati danes 17. 5. 2019.

Navedeni Aneks h KPND ureja regres za letni dopust za javne uslužbence za leto 2019, in sicer določa, da znaša regres za letni dopust za javne uslužbence za leto 2019 886,63 eurov. Prav tako določa, da znaša regres za letni dopust za leto 2019 za javne uslužbence, ki na dan izplačila regresa za letni dopust prejmejo osnovno plačo, ki ustreza 18. ali nižjemu plačnemu razredu, 1.050,00 eurov.

Zakon o spremembah in dopolnitvah Zakona o dohodnini (Uradni list RS, št. 28/19, v nadaljevanju: ZDoh-2U) in Zakon o spremembi Zakona o pokojninskem in invalidskem zavarovanju (Uradni list RS, št. 28/19, v nadaljevanju: ZPIZ-2F) davčno razbremenjujeta regres za letni dopust že za leto 2019.

Ker prvi odstavek 2. člena Aneksa h KPND (Uradni list RS, št. 31/19) določa, da se regres za letni dopust za leto 2019 izplača pri plači za mesec maj 2019, je treba zagotoviti, da bo znesek regresa za letni dopust 2019 javnim uslužbencem dejansko izplačan pri plači za mesec maj 2019.

Če je bil javnim uslužbencem, ki bi na dan izplačila regresa za letni dopust 2019 prejeli osnovno plačo, ki ustreza 18. ali nižjemu plačnemu razredu, morebiti pred uveljavitvijo Aneksa h KPND (Uradni list RS, št. 31/19) že izplačan regres za letni dopust za leto 2019, je treba pri plači za mesec maj 2019 pri le-teh opraviti ustrezni poračun razlike med 1.050,00 eurov in višino regresa za leto 2019, ki jim je že bila izplačana.

Ministrstva prosimo, da z vsebino tega pojasnila seznanijo proračunske uporabnike iz svoje pristojnosti.

S spoštovanjem,

Rudi Medved

minister

Poslano:

* naslovnikom - po elektronski pošti